Unión del Pueblo Navarro talde parlamentarioari atxikitako foru parlamentari Cristina López Mañero andreak idatziz erantzuteko galdera egin du (PES-00173); horren bidez, honako informazio hau eskatzen dio Nafarroako Gobernuari:

Gaur, 2024ko apirilaren 4a, argitaratu gabe dago Nafarroako Gobernu Irekiaren Atarian 2023ko ekitaldian Nafarroako Gobernuaren publizitate instituzionalean egindako inbertsioen exekuzioaren gaineko txostena. Zergatik?

Joan den apirilaren 17an, Nafarroako Gobernuak 2023ko ekitaldiko publizitate inbertsioaren [memoria](https://gobiernoabierto.navarra.es/sites/default/files/memoria_publicidad_institucional_2023.pdf) argitaratu zuen Gobernu Irekiaren atarian. Bertan, departamentu eta kanpainen araberako inbertsioa zehazten da, bai eta iaz egindako publizitate instituzionaleko ekintzak zabaltzeko erabilitako komunikabideak eta bestelako euskarriak ere.

Hona hemen esteka:

<https://gobiernoabierto.navarra.es/sites/default/files/memoria_publicidad_institucional_2023.pdf>

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko apirilaren 29an

Lehendakaritzako eta Berdintasuneko kontseilaria: Félix Taberna Monzón